Birda poligono

Birda poligono (Polygonum aviculare) estas palearktisa planto parenca al fagopiro kaj rumekso. Ĝi estas unujara planto kiu troviĝas en kampoj kaj novaloj, kun blankaj floroj ekde junio ĝis oktobro. Kvankam de eŭropa origino, birda poligono nuntempe vegetas en multaj mezvarmaj regionoj de la mondo.

La scienca specionomo aviculare signifas: "de la birdoj" Heimans E. e.a. 1983 , p. 1184. 
Efektive, multaj specioj de birdoj ŝatas manĝi la etajn semojn de la planto.

 Herbokuracado 
La botanikisto Nicholas Culpeper (1616-1654) rekomendis birdan poligonon por kuraci la kraĉadon de sango. Modernaj herbistoj uzas ĝin por kuraci disenterion, troan menstruan fluon, pulmomalordojn, bronkiton kaj ikteron, galŝtonojn kaj renŝtonetojn. Ne ĉiuj el tiuj uzadoj estas apogitaj de sciencaj pruvoj.

La planto estas adstringanto, koagulanto, diureziganto kaj ekspektoriganto.

 Kuirarto 
En Vjetnamujo, kie ĝi estas nomita rau đắng, oni kutimas kuiri kun ĝi supon kaj fonduon, speciale en la suda parto de la lando.

 Subspecioj 
 Polygonum aviculare subsp. aviculare 
 Polygonum aviculare subsp. depressum (Meisn.) Arcang. 
 Polygonum aviculare subsp. rurivagum (Jord. ex Boreau) Berher in Louis

 Referencoj 

 Literaturo 
 Heimans E., Heinsius H.W., Thijsse Jac.P. 1983 : Geïllustreerde Flora van Nederland, Versluys Uitgeverij, Almere, 1242 p. ISBN 90 249 13535 
 Howard, Michael 1987 : Traditional Folk Remedies,  Century,  p. 162. 

Kategorio:Poligonacoj
Kategorio:Palearktisa flaŭro
Kategorio:Kuracplantoj